**NOLIKUMS**

**Rēzeknes novada sacensībām distanču slēpošanā**

**Mērķis**

Popularizēt slēpošanu – aktīvu atpūtas un ziemas sporta veidu.

**Vieta un laiks**

Ilzeskalnā  2015. gada 22. februārī  pulksten 11.00.

Dalībnieku reģistrācija no pulksten 10.00 līdz pulksten 10.30 starta vietā.

**Vadība**

Sacensības organizē un vada Rēzeknes novada pašvaldība (sporta speciālists – I.Derjagins, 26531922), galvenais tiesnesis V.Lāce - 26670347

**Dalībnieki**

Visi aktīvas atpūtas cienītāji.

I grupa – 1999.g.dz. un jaunāki, II grupa – 1998.- 1995.g.dz., III grupa – 1994.- 1975.g.dz., un IV grupa (veterāni) - 1974.g.dz. un vecāki gan vīrieši, gan sievietes.

Katram dalībniekam savu atbilstību vecuma grupai jāpierāda ar personas apliecinošu dokumentu.

**Katrs sacensību dalībnieks personīgi uzņemas atbildību par savu veselības stāvokli un spējām piedalīties sacensībās!**

**Programma**

Distanču slēpošana brīvā stilā.

**Starta secība.** Dalībnieki distancē dodas ar kopējo startu šādā secībā:

I gr., II gr., IV gr. jaunietes, sievietes – 4 km, III gr. sievietes – 6 km;

I gr., II gr., IV gr. jaunieši, vīrieši – 6 km, III gr. vīrieši – 8 km.

Viens dalībnieks var piedalīties vienā savam vecumam atbilstošā grupā. Iespējamas korekcijas starta secībā un apļu skaitā.

**Apbalvošana**

 Uzvarētājus katrā grupā apbalvos ar diplomiem un medaļām.

**Sacensības notiks, ja gaisa temperatūra nebūs zemāka par –15 un atļaus sniega daudzums.**